মুসলমানের জন্য পৃথিবীর সবচেয়ে মহান দেশ সৌদি আরব। ওই মাটিতে জন্মেছিলেন ইসলামের নবী হজরত মুহাম্মদ (সা.)। ওই মাটিতেই ইসলাম ধর্মের গোড়াপত্তন হয়েছিল। বাংলাদেশ থেকে যে মুসলিম মেয়েরা গৃহকর্মীর কাজ করতে গিয়েছে ওখানে, তাদের কেউ কেউ মুসলিম গৃহকর্তা দ্বারা নির্যাতিতা আর ধর্ষিতা হয়ে ফিরেছে। মেয়েরা এখন ভয়ে আর সৌদি আরবে যেতে চাইছে না। অন্যায় করলে কেউ ক্ষমা পায় না। সেদেশে দিনদুপুরে জন সমক্ষে তরবারি চালিয়ে অপরাধীর মুণ্ডু কেটে ফেলা হয়। মুসলমানের মুণ্ডু যে কেটেছে মুসলমানেরা! মুসলমানরা মুসলমানদের ঘৃণা করে সবচেয়ে বেশি। মুসলমানরাই সবচেয়ে বেশি গলা কাটে মুসলমানের। প্রায় প্রতিটি ধর্মগোষ্ঠী অতীতে বর্বর ছিল। ধীরে ধীরে বর্বরতা বিসর্জন দিয়ে সভ্য হয়েছে, অথবা সভ্য হচ্ছে। মুসলমানদেরও তাই করতে হবে। এ ছাড়া উপায় নেই। মুসলমান সন্ত্রাসীরা যেভাবে সন্ত্রাস করছে গোটা বিশ্ব জুড়ে, আজ মুসলমানের নাম শুনলে মানুষ সিঁটিয়ে থাকে ভয়ে, অথবা রেগে আগুন হয়ে ওঠে, অথবা ঘৃণায় নাক কুঁচকোয়। সে কারণেই বলছি উদার হওয়া ছাড়া আর কোনও উপায় নেই আমাদের।